1.1 Αναγγελία Άσκησης Επαγγέλματος Αισθητικού (ΔΥ24)

Δικαιολογητικά:

1. Φωτοτυπία πτυχίου Τ.Ε.Ι. ή απόφαση επαγγελματικής ισοτιμίας εκδοθείσα από το Υπουργείο Παιδείας, Έρευνας και Θρησκευμάτων ή αντίγραφο πτυχίου του εξωτερικού με σφραγίδα της Χάγης (Apostille), με επίσημη μετάφραση, καθώς και πράξη ισοτιμίας και αντιστοιχίας αυτού εκδοθείσα από τις αρμόδιες Υπηρεσίες αναγνώρισης (ΙΤΕ ή ΔΟΑΤΑΠ).

2. Αντίγραφο ποινικού μητρώου γενικής χρήσης\*

3. Παράβολο Δημοσίου 7,63€\*\*

4. Παράβολο χαρτοσήμου 29,35€\*\*

5. Δύο (2) φωτογραφίες.

6. Φωτοαντίγραφο της αστυνομικής ταυτότητας ή διαβατηρίου ή οποιουδήποτε δημοσίου εγγράφου πιστοποίησης της ταυτότητας του ενδιαφερομένου.

7. Για τους μη έχοντες την Ελληνική Ιθαγένεια απαιτείται:

Βεβαίωση εγγραφής πολίτη κράτους μέλους της Ε.Ε. [άρθρο 42 του Ν.4071/2012 (ΦΕΚ 85 Α΄)] ή

Πιστοποιητικό μόνιμης διαμονής κοινοτικού υπηκόου [κάρτα Ευρωπαίου πολίτη, άρθρο 42 του Ν.4071/2012 (ΦΕΚ 85 Α΄)] ή

δελτίο ταυτότητας ομογενούς ή άδεια διαμονής ομογενούς [άρθρο 81 του Ν.4251/2014 (ΦΕΚ 80 Α’)] ή

δελτίο διαμονής μέλους οικογένειας Έλληνα/-ίδας ή

δελτίο μόνιμης διαμονής ή

προσωποπαγής άδεια διαμονής υπηκόων τρίτων χωρών (άρθρα 82, 83, 84, 85 του Ν.4251/2014) ή

άδεια επί μακρόν διαμένοντος υπηκόου τρίτης χώρας (άρθρα 88, 97 και 106 του Ν.4251/2014) ή

άδεια διαμονής δεύτερης γενιάς (άρθρο 108 του Ν.4251/2014) ή

κατοχή μπλε κάρτας της Ε.Ε. (άρθρο 114 του Ν.4251/2014) ή

δεκαετής άδεια παραμονής (άρθρο 138 του Ν.4251/2014).

Παρατηρήσεις:

\*Ελλείψει αντιγράφου ποινικού μητρώου και πιστοποιητικού μη κήρυξης σε πτώχευση, απαιτείται η προσκόμιση ενός ισοδύναμου εγγράφου που έχει εκδοθεί από αρμόδια δικαστική ή διοικητική αρχή της χώρας καταγωγής ή προέλευσης, από το οποίο να προκύπτει ότι οι απαιτήσεις ικανοποιούνται. Αν η χώρα καταγωγής ή προέλευσης δεν χορηγεί τέτοιο έγγραφο, τούτο είναι δυνατόν να αντικατασταθεί από ένορκη βεβαίωση ή για κράτη όπου δεν υφίσταται η ένορκη δήλωση, με υπεύθυνη δήλωση η οποία υποβάλλεται από τον ενδιαφερόμενο ενώπιον της αρμόδιας δικαστικής ή διοικητικής αρχής ή κατά περίπτωση ενώπιον συμβολαιογράφου της χώρας καταγωγής ή προέλευσης, οι οποίοι χορηγούν βεβαίωση περί παροχής της ενόρκου δηλώσεως ή της επισήμου δηλώσεως. Τα έγγραφα τα οποία εκδίδονται σύμφωνα με τα ανωτέρω δεν είναι δυνατόν να υποβληθούν μετά την πάροδο τριών μηνών από την ημερομηνία εκδόσεώς τους.

\*\*Υφίσταται η δυνατότητα εξ’ αποστάσεως πληρωμής του συνολικού χρηματικού ποσού σε λογαριασμό Τράπεζας, ο οποίος υποδεικνύεται κάθε φορά από το ηλεκτρονικό EKE – EUGO ή τα φυσικά πρόσωπα EKE. Στο αποδεικτικό κατάθεσης θα πρέπει να αναγράφεται το ονοματεπώνυμο του αιτούντος. Σε περίπτωση ηλεκτρονικής υποβολής αιτήματος το αποδεικτικό κατάθεσης υποβάλλεται σε ψηφιοποιημένη μορφή.

Χρόνος:

Εντός τριμήνου από την αναγγελία άσκησης του επαγγέλματος, η Υπηρεσία δύναται να απαγορεύσει την άσκησή του, στην περίπτωση που δεν συγκεντρώνονται οι νόμιμες προϋποθέσεις προς τούτο ή δεν προκύπτει η συνδρομή τους από τα υποβληθέντα στοιχεία. Μετά την παρέλευση άπρακτης της ανωτέρω προθεσμίας τεκμαίρεται ότι το επάγγελμα ασκείται ελευθέρως [άρθρο 3 του Ν.3919/2011 – (ΦΕΚ 32 Α΄)]. Ο ενδιαφερόμενος στην προαναφερόμενη περίπτωση της σιωπηρής έγκρισης, μπορεί να ζητήσει σχετική Βεβαίωση από την αρμόδια για την έκδοση της πράξης Διοικητική Αρχή σύμφωνα με την παρ. 4 του άρθρου 10 του Ν.3230/2004 (ΦΕΚ 44 Α΄).

Κόστος: 36,98€.

Διάρκεια τήρησης αρχείου βεβαιώσεων και πιστοποιητικών:

Έξι (6) μήνες [άρθρο 13 του Ν.3491/2-10-2006 (ΦΕΚ 207 Α΄)]

Δικαιολογητικά για Πρακτική Άσκηση από Χώρες της Ε.Ε.

[Βάσει των Οδηγιών 92/51, 89/48 των Π.Δ.231/98, Π.Δ.165/2000 και της με αριθμ. 89034/ΙΑ Κοινής Υπουργικής Απόφασης (ΦΕΚ 2047 Β΄/14-09-2011)]

Δικαιολογητικά:

1. Αίτηση.

2. Φωτοτυπία της σχετικής απόφασης του Σ.Α.Ε.Π. (Συμβούλιο Αναγνώρισης Επαγγελματικών Προσόντων) περί επιβολής αντισταθμιστικών μέτρων και του προσδιορισμού της διάρκειας της πρακτικής άσκησης.

3. Απλό φωτοαντίγραφο της δήλωσης του αιτούντα προς το Σ.Α.Ε.Π. με την οποία επελέγη το αντισταθμιστικό μέτρο της πρακτικής άσκησης προσαρμογής, σύμφωνα με την παρ. 2 του άρθρου 14 του Π.Δ. 38/2010.

4. Υπεύθυνη δήλωση (Υ.Δ.) του Ν.1599/1986 του φορέα στον οποίο πραγματοποιείται η άσκηση. δηλαδή του προσώπου στο οποίο έχει εκδοθεί η άδεια ίδρυσης και λειτουργίας ή του υπεύθυνου αντίστοιχου Τμήματος Νοσηλευτικού Ιδρύματος υπογεγραμμένη και θεωρημένη για το γνήσιο της υπογραφής. Στην Υ.Δ. θα αναφέρονται η ημερομηνία έναρξης της πρακτικής προσαρμογής, το όνομα του υπεύθυνου παρακολούθησης της άσκησης και το αντικείμενο στο οποίο αυτή θα πραγματοποιηθεί.

5. Βεβαίωση από τον αρμόδιο ασφαλιστικό φορέα περί δημόσιας ή ιδιωτικής ασφάλισης του ασκουμένου κατά του κινδύνου ατυχήματος.

6. Φωτοτυπία της άδειας λειτουργίας του καταστήματος.

Προσοχή:

Μετά την ολοκλήρωση της πρακτικής άσκησης προσκομίζεται Πιστοποιητικό ευδόκιμης άσκησης (από τον εργοδότη).